

**ΕΛΛΗΝΙΚΗ ΔΗΜΟΚΡΑΤΙΑ Ξάνθη, 31 Οκτωβρίου 2025**

**ΝΟΜΟΣ ΞΑΝΘΗΣ Αριθ. Πρωτ.: 30534**

**ΔΗΜΟΣ ΞΑΝΘΗΣ**

**ΠΡΟΚΗΡΥΞΗ ΑΝΟΙΚΤΟΥ ΔΙΑΓΩΝΙΣΜΟΥ**

**«Προμήθεια ηλεκτρολογικού υλικού»**

**Ο Αντιδήμαρχος Ξάνθης**

Προκηρύσσει ηλεκτρονικό ανοικτό διαγωνισμό με σφραγισμένες προσφορές για την ανάδειξη αναδόχου εκτέλεσης της προμήθειας με τίτλο: **«Προμήθεια ηλεκτρολογικού υλικού»**, προϋπολογισμού διακοσίων εβδομήντα χιλιάδων διακοσίων τριάντα εννιά ευρώ και εβδομήντα έξι λεπτών του ευρώ (270.239,76 €) με το Φ.Π.Α.

**1. Αναθέτουσα Αρχή - Στοιχεία επικοινωνίας:**

Αναθέτουσα αρχή: Δήμος Ξάνθης

Είδος αναθέτουσας αρχής: Ο.Τ.Α.

Οδός: Πλατεία Δημοκρατίας

Ταχ. Κωδ.: 67132

Τηλ.: (25410) 83240-83241

E-mail: [kiriakos.peponidis@cityofxanthi.gr](mailto:kiriakos.peponidis@cityofxanthi.gr), [marioulis@cityofxanthi.gr](mailto:marioulis@cityofxanthi.gr)

Ιστοσελίδα: <https://www.cityofxanthi.gr>

**2. Πρόσβαση στα έγγραφα:** Άμεση και δωρεάν πρόσβαση στα έγγραφα της σύμβασης υπάρχει στη διεύθυνση διαδικτύου <https://www.cityofxanthi.gr>. Οι ενδιαφερόμενοι μπορούν επίσης να λάβουν γνώση των εγγράφων της σύμβασης από το γραφείο προμηθειών του Δήμου Ξάνθης, κατά τις εργάσιμες ημέρες και ώρες. Μπορούν επίσης να λάβουν αντίγραφα αυτών με δαπάνες και φροντίδα τους.

**3. Κωδικοί CPV:**

* 31681410-0 { Ηλεκτρολογικό υλικό }
* 31531000-7 { Λαμπτήρες }
* 34993000-4 { Φωτιστικά οδών }
* 31321210-7 { Καλώδια χαμηλής τάσης }

**4. Κωδικός NUTS κύριου τόπου παράδοσης της προμήθειας:** EL 512

**5. Περιγραφή της δημόσιας σύμβασης:** Αντικείμενο της σύμβασης είναι η ηλεκτρολογικού υλικού, προκειμένου να είναι δυνατή η συντήρηση και επισκευή του δικτύου ηλεκτροφωτισμού των διαφόρων κοινοχρήστων χώρων, οδών και πλατειών του δήμου Ξάνθης, καθώς και η συντήρηση και επισκευή των ηλεκτρολογικών εγκαταστάσεων των δημοτικών κτιρίων, οι οποίες χρειάζονται άμεση αποκατάσταση. Επίσης αφορά στην προμήθεια υλικών συντήρησης και επισκευής του υφιστάμενου εορταστικού διακόσμου.

Η εγγύηση συμμετοχής ορίζεται με εγγυητική επιστολή από αναγνωρισμένη Τράπεζα, ή γραμμάτιο του Ταμείου Παρακαταθηκών και Δανείων, ποσού τεσσάρων χιλιάδων τριακοσίων πενήντα οχτώ (4.358,00) ευρώ για το σύνολο της σύμβασης.

**6. Εναλλακτικές προσφορές:** Δεν γίνονται δεκτές εναλλακτικές προσφορές.

**7. Χρόνος παράδοσης προμήθειας:** Η διάρκεια της σύμβασης ορίζεται **σε ένα (1) έτος**, από την υπογραφή της σύμβασης και ανάρτηση της στο ΚΗΜΔΗΣ και μέχρι εξαντλήσεως των αποθεμάτων. Ο Δήμος Ξάνθης διατηρεί το δικαίωμα της μη εξάντλησης όλων των ποσοτήτων των ειδών και της αξίας της σύμβασης. Είναι δυνατή η αυξομείωση των ποσοτήτων των ανωτέρω ειδών, χωρίς υπέρβαση του προϋπολογισμού.

Επίσης, για οποιοδήποτε άλλο υλικό/είδος θελήσει να προμηθευτεί η Υπηρεσία μας, το οποίο δεν αναγράφεται στον ενδεικτικό προϋπολογισμό της μελέτης, θα ακολουθεί η εν λόγω έκπτωση επί της τιμής του επίσημου τιμοκαταλόγου του προμηθευτή.

**8. Δικαιούμενοι συμμετοχής**: Γίνονται δεκτοί αναγνωρισμένοι ανάδοχοι του αντικειμένου που δημοπρατείται και που παρέχουν εχέγγυα άρτιας εκτέλεσης, εγγεγραμμένοι στο οικείο επιμελητήριο ή επαγγελματική οργάνωση.

**9. Υποδιαίρεση σε Τμήματα:** Η παρούσα σύμβαση δεν υποδιαιρείται σε επιμέρους ομάδες. Προσφορές υποβάλλονται για το σύνολο των ειδών του ενδεικτικού προϋπολογισμού της με αριθ. Π07/2025 Μελέτης της Διεύθυνσης Τεχνικών Υπηρεσιών του Δήμου Ξάνθης.

**10. Κριτήριο ανάθεσης:** Η πλέον συμφέρουσα από οικονομική άποψη προσφορά, **βάσει τιμής** που θα προκύπτει, από το προσφερόμενο ενιαίο ποσοστό έκπτωσης επί τοις εκατό επί της αναγραφόμενης τιμής του Ενδεικτικού Προϋπολογισμού της με Αριθ. Π07/2025 Μελέτης της Διεύθυνσης Τεχνικών Υπηρεσιών του Δήμου Ξάνθης.

**11. Παραλαβή προσφορών:** Ο διαγωνισμός (ηλεκτρονική αποσφράγιση προσφορών) θα διενεργηθεί με ηλεκτρονικό τρόπο μέσω της πλατφόρμας του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ) στη διαδικτυακή πύλη www.promitheus.gov.gr του συστήματος, σύμφωνα με τις διατάξεις του Ν.4412/2016, την 27 Νοεμβρίου 2025 ημέρα Πέμπτη και ώρα 11:00 π.μ. Η ημέρα έναρξης παραλαβής των προσφορών είναι η 4η Νοεμβρίου 2025 ημέρα Τρίτη και η ώρα έναρξης η 09:00΄. Η ημέρα λήξης παραλαβής προσφορών είναι η **21η Νοεμβρίου 2025, ημέρα Παρασκευή και η ώρα λήξης 15:00΄**.

**12. Χρόνος ισχύος προσφορών**: δώδεκα (12) μήνες

**13. Γλώσσα σύνταξης προσφορών**: Ελληνική

**14. Χρηματοδότηση:** Η χρηματοδότηση της σύμβασης, ύψους 270.239,76€, θα πραγματοποιηθεί από ιδίους πόρους. Η δαπάνη για την σύμβαση βαρύνει τις με Κ.Α.: 02.15.6699.01, 02.35.6262.01 και 02.35.7332.02 (σύμφωνα με την με αριθ. 712/16.10.2025 Απόφαση Ανάληψης Πολυετούς Υποχρέωσης του Δημάρχου Ξάνθης) σχετικές πιστώσεις του προϋπολογισμού των οικονομικών ετών 2025 και 2026 του Δήμου Ξάνθης.

**15. Προδικαστικές προσφυγές**: Στοιχεία αρμόδιου φορέα για τις διαδικασίες προσφυγής: Ενιαία Αρχή Δημοσίων Συμβάσεων (ΕΑΔΗΣΥ) *(Πρώην ΑΕΠΠ)*

Διεύθυνση : Δώρου 7-9, Τ.Κ. 10432, Αθήνα

Τηλέφωνο : +30 213 214 1216

Ε-mail : aepp@aepp-procurement.gr

Διεύθυνση Διαδικτύου : (URL) http ://www.aepp-procurement.gr

Σε περίπτωση προσφυγής κατά πράξης της αναθέτουσας αρχής, ισχύουν οι διατάξεις του Βιβλίου ΙV (άρθρα 345 έως 374) του ν. 4412/2016, και το υπ’ αριθ. 39 Προεδρικό Διάταγμα (Π.Δ) (ΦΕΚ 64/04-05-2017/τεύχος Α) περί «Κανονισμός εξέτασης Προδικαστικών Προσφυγών ενώπιον της Αρχής Εξέτασης Προδικαστικών Προσφυγών(ΑΕΠΠ)»

**16. Δημοσιεύσεις:** Το συνολικό κείμενο της διακήρυξης αναρτάται στο ΚΗΜΔΗΣ (www.promitheus.gov.gr) και στο site του Δήμου <https://www.cityofxanthi.gr>, καθώς και σε δύο (2) ημερήσιες τοπικές εφημερίδες και μια (1) εβδομαδιαία εφημερίδα του νομού.

**Ο Αντιδήμαρχος Ξάνθης**

**Σιαμπάν Χ. Μπαντάκ**